|  |
| --- |
| **POZIV JAVNOSTI ZA DOSTAVU MIŠLJENJA, PRIMJEDBI I PRIJEDLOGA O** **NACRTIMA PRIJEDLOGA:** **Odluka o visini poreznih stopa godišnjeg poreza na dohodak** |
| RAZLOZI DONOŠENJA AKTA | Pravni temelj za donošenje Odluke o visini poreznih stopa godišnjeg porez na dohodak (u daljnjem tekstu: Prijedlog odluke) sadržan je u članku 19.a stavku 1. Zakona o porezu na dohodak (Narodne novine 115/16, 106/18, 121/19, 32/20, 138/20, 151/22 i 114/23) koji propisuje da predstavničko tijelo jedinice lokalne samouprave svojom odlukom određuje visinu poreznih stopa za plaćanje godišnjeg poreza na dohodak. Nadalje, temelj za donošenje Prijedloga odluke je i članak 31. Statuta Općine Martijanec (Službeni vjesnik Varaždinske županije broj 10/13, 24/13, 18/18, 9/20, 14/21 i 14/23) kojim je propisano da Općinsko vijeće donosi odluke i druge opće akte kojima uređuje pitanja iz samoupravnog djelokruga Općine Martijanec.Hrvatski sabor donio je na sjednici 28. rujna 2023. Zakon o izmjenama i dopunama Zakona o porezu na dohodak (Narodne novine 114/23) kojim je, između ostalog, dana ovlast jedinicama lokalne samouprave da samostalno svojim odlukama određuju visine poreznih stopa za plaćanje godišnjeg poreza na dohodak.Člankom 19.a Zakona o porezu na dohodak propisano je da općine može odlukom propisati nižu stopu za plaćanje poreza na dohodak u granicama od 15% do 22% te višu stopu u granicama od 25% do 33%.S obzirom da je donošenjem Zakona o izmjenama i dopuni Zakona o lokalnim porezima (Narodne novine 114/23) ukinut prirez porezu na dohodak, predlaže se utvrđivanje niže porezne stope od 22% na poreznu osnovicu do visine 50.400,00 eura te više porezne stope od 33% na dio porezne osnovice koji prelazi iznos od 50.400,00 eura, što bi omogućilo djelomično zadržavanje dosadašnje razine prihoda koji su tijekom prethodnih godina ostvarivani od poreza na dohodak i prireza porezu na dohodak.Općina iz ovih prihoda financira školstvo, predškolstvo, projekte, održavanja objekata, komunalno gospodarstvo, vatrogastvo, civilnu zaštitu, gospodarstvo, sport, kulturu, religiju, civilno društvo, novorođene, studente, umirovljenike. Sve to zahtjeva značajna novčana sredstva koja su ovom poreznom reformom smanjena stoga će ih se povećanjem stopa djelomično nadoknaditi, što je u konačnosti i Zakon prepoznao kao nužnost da se prirez kompenzira višim stopama poreza. |
| CILJEVI PROVOĐENJA SAVJETOVANJA | Cilj provođenja savjetovanja sa zainteresiranom javnošću je upoznavanje javnosti s nacrtom prijedloga Odluke te dobivanja mišljenja, primjedbi i prijedloga te eventualno prihvaćanje zakonitih i stručno utemeljenih mišljenja, primjedbi i prijedloga. |
| ROK ZA PODNOŠENJE MIŠLJENJA, PRIMJEDBI I PRIJEDLOGA | Od 19.listopada 2023. do 18.studenog 2023. godine |
| ADRESA I NAČIN PODNOŠENJA MIŠLJENJA, PRIMJEDBI I PRIJEDLOGA | Pisane primjedbe na nacrt prijedloga Odluke dostavljaju se na zadanom obrascu (u prilogu) koji je potrebno popuniti na računalu i dostaviti elektroničkom poštom na e-mail: martijanec@opcina-martijanec.hr  |
| Sukladno odredbama članka 11. Zakona o pravu na pristup informacijama („Narodne novine“ broj 25/13, 85/15 i 69/22) nakon provedenog savjetovanja sa zainteresiranom javnošću, nositelj izrade akta dužan je o prihvaćenim/neprihvaćenim primjedbama i prijedlozima obavijestiti zainteresiranu javnost putem svoje web stranice na kojoj će objaviti Izvješće o provedenom savjetovanju sa zainteresiranom javnošću. |